
   Republika Hrvatska
Trgovački sud u Osijeku
   Osijek, Zagrebačka 2
Poslovni broj: 19 St-260/2018-6


U  I M E   R E P U B L I K E   H R V A T S K E

R J E Š E N J E



	Trgovački sud u Osijeku, po sudskoj savjetnici Marini Ljubičić Knežević, u stečajnom predmetu povodom zahtjeva Financijske agencije, OIB: 85821130368, RC Osijek, Osijek, L. Jagera 3, za provedbu skraćenog stečajnog postupka nad stečajnim dužnikom CENTAR LJEPOTE ELITE d.o.o. za njegu i ljepotu, MBS: 030160630, OIB: 81625610567, Osijek, Vijenac Jakova Gotovca 7, 6. travnja 2018.                     		


    r i j e š i o   j e


I. Obustavlja se skraćeni stečajni postupak nad stečajnim dužnikom CENTAR LJEPOTE ELITE d.o.o. za njegu i ljepotu, MBS: 030160630, OIB: 81625610567, Osijek, Vijenac Jakova Gotovca 7, i odbacuje zahtjev  Financijske agencije, OIB: 85821130368, RC Osijek, Osijek, L. Jagera 3, za provedbu skraćenog stečajnog postupka.

II. Zaključak Trgovačkog suda u Osijeku, poslovni broj 19 St-260/2018-4 od 4. travnja 2018. stavlja se izvan snage. 


Obrazloženje
 
	Trgovački sud u Osijeku 28. ožujka 2018. zaprimio je zahtjev Financijske agencije, Regionalnog centra Osijek, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-1406 od 27. ožujka 2018. nad stečajnim dužnikom CENTAR LJEPOTE ELITE d.o.o. za njegu i ljepotu, MBS: 030160630, OIB: 81625610567, Osijek, Vijenac Jakova Gotovca 7 te je 4. travnja 2018. u skladu sa čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio Oglas na mrežnoj stranici e-oglasna ploča sudova pod poslovnim brojem 19 St-260/18-3, kojim su pozvane osobe za zastupanje stečajnog dužnika po zakonu da sudu u roku od 15 dana  od dana objave Oglasa dostave javnobilježnički ovjerovljeni prokazni popis imovine i obveza na 



propisanom obrascu te su ujedno pozvani vjerovnici da najkasnije u roku od 45 dana od dana objave Oglasa predlože otvaranje stečajnog postupka nad stečajnim dužnikom, pod prijetnjom nastupanja pravnih posljedica iz članka 431. SZ-a. Nadalje, 4. travnja 2018. Trgovački sud u Osijeku zaključkom poslovnog broja 19 St-260/2018-4 naložio je Financijskoj agenciji da iznos od 5.000,00 kuna zaplijenjenih novčanih sredstava sa žiro računa predmetnog stečajnog dužnika prenese na žiro račun Trgovačkog suda u Osijeku.

Dana 5. travnja 2018. zaprimljena je Potvrda o blokadi računa i novčanih sredstava ovršenika, Klasa: 120-11/18-01/53, Ur. Broj: 08-6062-18- od 5. travnja 2018., a iz koje je razvidno da je na računima i novčanim sredstvima ovršenika, ovdje stečajnog dužnika, na dan izdavanja potvrde evidentirano 0 dana neprekidne blokade i da nepodmirene obveze na dan izdavanja Potvrde iznose 0,00 kuna.

Odredbom čl. 5. st. 1. i 2. SZ-a propisano je da se stečajni postupak može otvoriti ako sud utvrdi postojanje stečajnog razloga, kao i da su stečajni razlozi nesposobnost za plaćanje i prezaduženost.

Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

Slijedom navedenog, obzirom na strani stečajnog dužnika više ne postoji stečajni razlog iz čl. 5. SZ-a i nisu kumulativno ispunjene pretpostavke iz čl. 428. SZ-a za provedbu skraćenog stečajnog postupka, obustavlja se skraćeni stečajni postupak i odbacuje zahtjev za provedbu istog te se zaključak kojim je naložen prijenos novčanih sredstava sa žiro računa stečajnog dužnika na žiro račun Trgovačkog suda u Osijeku stavlja izvan snage.
                                               U Osijeku 6. travnja 2018.

      Zapisničar:	 					       Sudska savjetnica
Snježana Andrijanić
 						                	 Marina Ljubičić Knežević
 

POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Trgovačkom sudu u Osijeku u roku od 8 dana pismeno u 3 primjerka. 
                                                                                                                                                         
DNA :
1. FINA, RC OSIJEK
1. Stečajni dužnik
1. e-oglasna ploča 
1. riješeno obustavom
1. kal. 20. travnja 2018.

